section_heading: Radnja
paragraph_text: Tom je sve uredio tako da na njega ne pada nikakva sumnja; prenio je na sebe priličan dio Dickijevog imetka i vodi ugodan život u Veneciji. U razgovorima doprinosi stvaranju sve veće zbrke i širenju raznih teorija o tome što je Dickie učinio i gdje se sada nalazi; počinje se čak sumnjati da je počinio samoubojstvo. Tom uspješno zavarava i talijansku policiju, i Marge, i starog Greenleafa, i američkog detektiva kojeg je on unajmio. Kako bi se dokopao novca krivotvori Richardovu oporuku koju Herbert ravnodušno prihvaća kao pravu, smatrajući da mu je sin ili mrtav, ili ga se zauvijek odrekao. Tom se rješava i posljednje brige, uspijevajući izbjeći sumnju nakon otkrića Richardovih odbačenih stvari, te putuje u Grčku gdje planira proučavati antičku kulturu.